

**תוכן עניינים**

[טיוטת צו 2](#_Toc63791444)

[א. שם הצו המוצע 2](#_Toc63791445)

[ב. מטרת הצו המוצע והצורך בו 2](#_Toc63791446)

[ג. להלן נוסח טיוטת הצו המוצע: 2](#_Toc63791447)

[טיוטת צו מס הכנסה (קביעת סכומים ששולמו מקופת גמל לקצבה לעמית עצמאי במצב אבטלה כהכנסה לעניין ניכוי במקור), התשפ"א-2021 3](#_Toc63791448)

1. [הגדרות 3](#_Toc63791449)
2. [קביעת סכומים ששולמו מקופת גמל לקצבה לעמית עצמאי במצב אבטלה כהכנסה 3](#_Toc63791450)

[דברי הסבר 3](#_Toc63791451)

# טיוטת צו

#### שם הצו המוצע

צו מס הכנסה (קביעת סכומים ששולמו מקופת גמל לקצבה לעמית עצמאי במצב אבטלה כהכנסה לעניין ניכוי במקור), התשפ"א-2021

#### מטרת הצו המוצע והצורך בו

קביעת הוראת ניכוי מס במקור לסכומים ששולמו מקופת גמל לעמית עצמאי במצב אבטלה, במשיכה ללא פטור או בסכום שמעבר לתקרת הפטור.

#### להלן נוסח טיוטת הצו המוצע:

טיוטת צו מטעם משרד האוצר:

טיוטת צו מס הכנסה (קביעת סכומים ששולמו מקופת גמל לקצבה לעמית עצמאי במצב אבטלה כהכנסה לעניין ניכוי במקור), התשפ"א-2021

|  |  |  |
| --- | --- | --- |
|  |  | בתוקף סמכותי לפי סעיף 164 לפקודת מס הכנסה[[1]](#footnote-1), ובאישור ועדת הכספים של הכנסת, אני מצווה לאמור: |
|  |  |  |
| הגדרות |  | בצו זה-  "סכומים ששולמו מקופת גמל לקצבה לעמית עצמאי במצב אבטלה"- סכומים ששולמו ליחיד בהתאם לסעיף 23(ב3) לחוק הפיקוח על שירותים פיננסיים (קופות גמל), התשס"ה-2005[[2]](#footnote-2) ובהתאם לתקנות הפיקוח על שירותים פיננסיים (קופות גמל) (משיכת כספים של עמית-עצמאי במצב אבטלה) (הוראת שעה), התשפ"א-2021[[3]](#footnote-3). |
| קביעת סכומים ששולמו מקופת גמל לקצבה לעמית עצמאי במצב אבטלה כהכנסה  |  | סכומים ששולמו מקופת גמל לקצבה לעמית עצמאי במצב אבטלה יהיו הכנסה לעניין סעיף 164 לפקודה. |

\_\_\_ ב\_\_\_\_\_\_\_\_ התשפ"א (\_\_\_ ב\_\_\_\_\_\_\_\_ 2021)

 (חמ 3-6207)

\_\_\_\_\_\_\_\_\_\_\_\_\_\_\_\_\_\_

ישראל כ"ץ

שר האוצר

דברי הסבר

ביום 4.2.2021 פורסמו ברשומות תקנות הפיקוח על שירותים פיננסיים (קופות גמל) (משיכת כספים של עמית עצמאי במצב אבטלה) (הוראת שעה), התשפ"א-2021 (להלן: "תקנות הפיקוח"), שהותקנו מכוח סעיף 23(ב3) לחוק הפיקוח על שירותים פיננסיים (קופות גמל) התשס"ה-2005. סעיף 23(ב3) התווסף במסגרת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז-2016 שהסדיר בחלק שעסק בחיסכון וסיוע לעצמאים (פרק ב' לחוק) את העיקרון לפיו חלק מההפקדה (כשליש) לקופת גמל לקצבה שמבצע עמית עצמאי , ייוחס למרכיב חיסכון באבטלה, שאותו העצמאי יוכל למשוך בהגיעו למצב אבטלה. נקבע כי הסעיף יכנס לתוקף רק כאשר יותקנו התקנות מכוחו. כאמור, ביום 4.2.2021 נכנסו לתוקף תקנות הפיקוח מכוח החוק.

במסגרת חוק ההתייעלות תוקנה פקודת מס הכנסה ונקבע כי סכומים שמשך יחיד מקופת גמל לקצבה לפי סעיף 23(ב3) יראו אותם כהכנסה חייבת במס לפי הפקודה. בנוסף נחקק סעיף הקובע פטור ממס על הסכומים שנמשכו כאמור, בכפוף לתקרה שנקבעה בו.

במקרים בהם יבקש העמית העצמאי למשוך את הסכום שלא בפטור ממס, או בסכום שמעבר לתקרת הפטור, על קופת הגמל לנכות מהסכום הנמשך מס במקור, מאחר שמדובר בהכנסה חייבת במס, ובהתאם להסדרה הקיימת בעניין משיכת כספים מקופת גמל.

בהתאם לסמכות הקבועה בסעיף 164 לפקודה, הצו המוצע יקבע הוראת ניכוי במקור לקופות הגמל על הסכום הנמשך על ידי העמית- העצמאי במצב זה כמפורט בצו.

1. דיני מדינת ישראל, נוסח חדש 6, עמ' 120. [↑](#footnote-ref-1)
2. ס"ח התשס"ח, עמ' 889; התשע"ז, עמ' 222. [↑](#footnote-ref-2)
3. ק"ת התשפ"א, עמ' 1828. [↑](#footnote-ref-3)